נוית בראל

נוית בראל (נולדה ב-1977 באשקלון) היא משוררת, עורכת, מבקרת ספרות, מתרגמת וחוקרת ספרות ישראלית. עורכת את סדרת הספרים "הדשא הגדול" בהוצאת פרדס ואת סדרת הספרים "היום קצר" בהוצאת ידיעות אחרונות, עורכת את כתב העת הספרותי "הליקון" ועורכת ראשית של הוצאת הספרים "הליקון".<ref></ref><ref name=":1"></ref>

==ביוגרפיה==
בעלת תואר דוקטור מבית הספר למדעי התרבות באוניברסיטת תל אביב.

הוסמכה על ידי החוג לתורת הספרות באוניברסיטת תל אביב בהצטיינות יתרה. את עבודת התזה כתבה בהנחיית ד"ר תמר יעקבי בנושא "הרטוריקה של הציטוט: דמויות מקראיות בשירה עברית מודרנית כמקרה מבחן". את עבודת הדוקטורט כתבה בהנחיית פרופ׳ מיכאל גלוזמן בנושא הפואטיקה של דליה רביקוביץ'.

במקביל ללימודי הדוקטורט ניהלה את תחום הספרים העבריים של הוצאת ידיעות ספרים במשך כשמונה שנים, במהלכן עבדה עם עשרות סופרים, משוררים ואנשי הגות מן השורה הראשונה וטיפחה כותבות וכותבים צעירים, שזכו בפרסים ובהכרה, בהם ספרי הביכורים של עילי ראונר וארי ליברמן ושל המשוררות מי-טל נדלר ולי ממן וספרים מאת חביבה פדיה, יורם קניוק והרב בני לאו. ערכה את "ספר קישוני", חמישים הסיפורים הקצרים הטובים ביותר מאת אפרים קישון במלאת עשור למותו וערכה מהדורה מחודשת לסיפור מאחורי הגדר מאת חיים נחמן ביאליק. מ-2020 משמשת עורכת כתב העת ועורכת ראשית של הוצאת הספרים "הליקון".<ref name=":1" />

שירים, מאמרים, רצנזיות ותרגומים של בראל פורסמו בעיתונים ובכתבי עת כולל עיתון 77, דקה, מעין, אורות, שבו, גג, אפיריון, בינתיים, הכיוון מזרח, כתובת, מאזנים והליקון. בשנים האחרונות מפרסמת משיריה וממסותיה כמעט רק בכתב העת הו! בעריכת דורי מנור. נמנית עם צוות המבקרים והמראיינים של המוסף "ספרות ותרבות" של "ידיעות אחרונות" בעריכת אלעד זרט.

ב-2005 הוציאה את ספר שיריה הראשון, "רֹשֶם" בהוצאת גוונים.<ref name=":0"></ref>

ב-2011 הוציאה ספר שירים נוסף, "ממש". על ספרה זה זכתה בפרס רמת גן לספרות ליצירת ביכורים, אך ויתרה עליו כשהתברר שמדובר בספרה השני. ב-2016 פרסמה את קובץ השירים "מחדש" בהוצאת עם עובד.<ref></ref> "רוב שירי הספר הם שירי אהבה", אומרת בראל, "החלטתי באופן שקול, ואחרי שבספרי הקודם הפניתי את המבט החוצה, להפנות את המבט אל תוך קירות הבית".<ref></ref>

בראל הייתה חברה בקבוצת המשוררים גרילה תרבות, והייתה אחת הכותבות המרכזיות בכתב העת מטעם שערך יצחק לאור. שיריה תורגמו לאנגלית, לגרמנית, לרומנית, לערבית ולספרדית. השתתפה באנתולוגיות שירה רבות, בהן "אדומה", "מלכה עירומה", "לצאת", ו"השירים הכי יפים בעברית". לימדה ספרות באוניברסיטת תל אביב, במכללת עלמא ובאוניברסיטה הפתוחה. השתתפה בפסטיבלי שירה רבים, ביניהם "פסטיבל מטולה", "פסטיבל מטר על מטר", "פסטיבל שדה בוקר", "פסטיבל תל אביב לשירה", "פסטיבל שער הבינלאומי לשירה מבית הליקון" ו"פסטיבל מייד אין ג'רוזלם של 'בית אבי חי'".

בשנת 2017 זכתה בראל בפרס היצירה לסופרים עבריים על-שם ראש הממשלה לוי אשכול לשנת תשע"ז.<ref></ref>

==ספרים שכתבה==
* רושם, הוצאת גוונים, 2005. ספר שירה. עורך: עמוס לויתן.
* ממש, הוצאת עם עובד, 2011. ספר שירה. עורכת: ניצה דרורי-פרמן.
* מחדש, הוצאת עם עובד, 2016. ספר שירה. עורכת: ניצה דרורי-פרמן.

==משפחתה==
בראל נולדה להורים יוצאי טריפולי שבלוב. אחיה הבכור של בראל נהרג בקרב ברמת הגולן במלחמת יום הכיפורים. מתגוררת בתל אביב עם בן זוגה, הפרסומאי והפעיל החברתי [https://library.osu.edu/projects/hebrew-lexicon/03184.php שני גרשי].

==קישורים חיצוניים==

* 
* [https://web.archive.org/web/20140527221408/http://www.poetryinternationalweb.net/pi/site/poet/item/22764/12/Navit-Barel הדף של נוית בראל באתר Poetry International, הכולל רשימה על אודות יצירתה וחמישה משיריה מתורגמים לאנגלית.] 
* נוית בראל [https://heksherimlexicon.bgu.ac.il/ בלקסיקון הקשרים] לספרות ישראלית.

* 
* 
* [http://nillydagan.com/סופ-ש-שירה-82-23-2-2017/2334-נוית-בראל נוית בראל באנתולוגיה מקוונת לשירה עברית באתר של נילי דגן]
* 
* 
* 
* 
* 
* [https://www.kan.org.il/Podcast/item.aspx?pid=29212&fbclid=IwAR0CdrnMFOECfwq1eGe5rFclvOeSTj5LqbGGMPTwdLGDXVdQJrqpE-tEiqY נוית בראל מתארחת בתוכנית הרדיו של ענת שרון-בלייס "אחת +5" בכאן 11]
* 
* 
* 
* גיתית גינת, [https://www.bac.org.il/blog/?postID=14424 למשבר הדיור יש כוחות עצומים על הזהות]. באתר "בית אבי חי". 10 במארס 2016
* [https://www.kan.org.il/content/kan/podcasts/p-8290/43446/ נוית בראל מתארחת בתוכנית הרדיו של שלומי חתוכה], "ברית מילה", 20 במארס 2017
* 

===מכתביה===
* נוית בראל, [http://www.orot-books.com/2009/03/blog-post_90.html בימים ההם ; חיסול], באתר כתב העת אורות
* נוית בראל, [http://www.orot-books.com/2010/10/blog-post_42.html שני שירים], באתר כתב העת אורות
* 
* 
* 
* 
* [http://www.shortstoryproject.com/he/מידות-החום/ "מידות החום", סיפור מאת נוית בראל באתר "מעבורת" בעריכת מאיה פלדמן]
* [https://www.shortstoryproject.com/he/בעיות-בחשבון/ "בעיות בחשבון", סיפור מאת נוית בראל באתר "מעבורת" בעריכת מאיה פלדמן]
* - תרגום של נוית בראל
* 
* 
* 

===וידאו===
* 
* [https://www.youtube.com/watch?v=IuGHfG2lIlc נוית בראל קוראת את השיר "מחדש" בווידאו קליפ של תאגיד השידור הציבורי "כאן". במאי:] איתי אשר. צלם: רומן שומונוב
* [https://www.youtube.com/watch?v=482K3ofLoO4&ab_channel=%D7%9E%D7%A7%D7%95%D7%9D%D7%9C%D7%A9%D7%99%D7%A8%D7%94%2FPoetryPlace נוית בראל קוראת את השיר "לירושלים"] בפסטיבל "מטר על מטר". 2016
* [https://www.youtube.com/watch?v=SvjMomNQ0Ds&ab_channel=AlmaHomeofHebrewCulture נוית בראל בתיקון ליל שבועות] של מכללת עלמא, 2022.
* [https://www.youtube.com/watch?v=2L0ZzopJOMs&ab_channel=%D7%91%D7%99%D7%AA%D7%94%D7%A7%D7%95%D7%A0%D7%A4%D7%93%D7%A8%D7%A6%D7%99%D7%94 נוית בראל בערב לכבוד הסופר אמנון שמוש] בבית הקונפדרציה. 2023.
* [https://www.youtube.com/watch?v=CzHmx80qfKE&ab_channel=%D7%91%D7%99%D7%AA%D7%90%D7%91%D7%99%D7%97%D7%99 נוית בראל קוראת את השיר "לפי שעה"] בערב שירת מחאה, 2011.
* [https://www.youtube.com/watch?v=9PjqZalxfSg&t=565s&ab_channel=ProjectBen-Yehuda נוית בראל בהרצאת אורח על שירתה של תרצה אתר] במסגרת פרויקט בן-יהודה. 2022.
* [https://www.youtube.com/watch?v=U4v6tgocFpA&ab_channel=%D7%91%D7%99%D7%AA%D7%94%D7%A7%D7%95%D7%A0%D7%A4%D7%93%D7%A8%D7%A6%D7%99%D7%94 נוית בראל בערב "לדבר בשם האב, במילות זיכרון ועוון"] בפסטיבל מטולה, 2022.
* ליאור אשכנזי קורא את [https://www.youtube.com/watch?v=FNfszcIytSo&ab_channel=%D7%A9%D7%99%D7%A8%D7%99%D7%9D%D7%91%D7%9B%D7%99%D7%9B%D7%A8 שירה של נוית בראל, "ערב יום הזיכרון"], בטקס יום הזיכרון של עיריית תל אביב, "שירים בכיכר", 2021.

== הערות שוליים ==

קטגוריה:משוררות ישראליות
קטגוריה:משוררים ישראלים
קטגוריה:עורכות ספרותיות ישראליות
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:מתרגמות ישראליות
קטגוריה:מתרגמים ישראלים
קטגוריה:תל אביב-יפו: אישים
קטגוריה:חוקרי שירה ישראלים
קטגוריה:בוגרי תיכון אורט רונסון (אשקלון)
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:אשקלון: אישים
קטגוריה:ישראליות שנולדו ב-1977
קטגוריה:ישראלים שנולדו ב-1977